mabalinen ti pumalanca 2005
ala, appo mamannurat, naluktan manen ti pasalip ti carlos palanca awards ita a tawen, rugianyon ti agputar kadagiti pakipallotyo a sarita, daniw, salaysay, novela (wen, lukat ti novela ita a tawen), drama, teleplay, screenplay. iluko, tagalog (filipino kano), english, hiligaynon ken cebuano.
wenno ipatulodyon dagiti adda nga ul-ulsan, palpaluomen, linlinayen, paspasmok, uk-ukopan, tartaraknenyo a sinurat--ti deadline ket kas iti sigud, abril 30.
no datao met ti pagdamaganyo, mabalin a pumalancaak met ngata manen, a, ita a tawen. nakasanayan metten a nasakit ti nakem datao no di makasalip iti uray lang palanca (ta diak met makasalsali unayen kadagiti nagadu a salip ita iti iluko). no awan masurat a baro a piesa, ulitekto ngata manen nga isalip dagiti lebbenko a manuskrito. ta mabalin met latta ket ti agulit-ulit. awan met ti pawil kadayta agulit iti pagannurotan. naimas ti ulit-ulit wenno sublisubli, kunam sa! rasonko la dayta met, a, ta nasadutak nga agsuratsurat itan, hehehe! kanayon a rugi, adu ti pangtedko a suraten a no mano a tawenen a di masangsango ken maiwakwakas. isu a pambaran la no kuan a yulit-ulit nga ibuson dagiti entry. tapno makuna la a simmalip met, a, datao. tapno adda met makuna, a, nga ur-urayen uray agkaraabak latta met datao. no kua, naimnas ti rikna a nakisalipka uray man no naabakka. mangabakkanto latta met ngata, manen, a. mangabakka sagpaminsan, ay, nakaim-imasen a biag-mannurat uray man mamin-adu a maab-abakka!
ulit-ulit, makulit kunkuna la ngatan dagiti jurado, aya? uray man ta agbaliwbaliw met dagiti agjurado. ammoyo kadi a dagiti dua a saritak (iluko, 1999 ken filipino, 2001) a pinangabakda met piman ket nayulit-ulit a naisalip dagidiay? naasianda ngata, hehe! ngem saan met ngata a por kaasi lang, a. ammoyo kadi a ni isidoro m. cruz (mannaniw ken propesor a nakabase iti iloilo, ken kabatchko iti u.p. national writers workshop idi '96) ket naminsangapulo (10x) kano nga inyulit-ulitna nga insalsalip ti entryna a poems? wen, ket iti maika-10 a panangisalipna, nangabaken--iti first prize pay kunam man! uray ni dr. leoncio deriada a hall-of-famer itan iti palanca, imbagana idi (iti columnna iti homelife) nga ulit-ulitenna nga iserserrek dagiti entryna a naabak iti naglabas a salip. isu a saan a dakes ti agulit-ulit. aglalo no agtalekka iti dayta nga obram. ken kaniak, aglalo no awan ti sabali a maisalip, hehehe!
kadagiti mayat a makipalanca, downloaden itan ti pagannurotan, entry form ken authorization form ti palanca 2005.
no adda gasgasattay' ita a tawen, agkikitatayonto idiay manila peninsula hotel inton sardam ti setiembre 1, hehehe!
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn